Man met sakke vol perlemoen betrap(Foto: Verskaf) ŉ 26-jarige man van Gqeberha is Woensdag by ŉ voertuigkontrolepunt op die N6 in hegtenis geneem nadat hy met 16 sakke perlemoen (meer as 700 stuks perlemoen) betrap is. Lede van die Xhariep-distrik se operasionele bevelsentrum het om 07:45 ’n sedan met ŉ Oos-Kaapse registrasienommer voorgekeer. Die motor is deursoek, waarna 16 sakke perlemoen gevind is. Die bestuurder was glo onderweg na Bloemfontein. Hy sal na verwagting binnekort in die Reddersburg-landdroshof verskyn op aanklag van die onwettige besit van perlemoen. Die polisie het ook op die motor beslag gelê. (Foto: Verskaf)